# אשת הבישוף

אשת הבישוף
The Bishop's Wife| כרזת הסרט |
| כרזת הסרט |
| מבוסס על |
הרומן "אשת הבישוף" של רוברט נתן |
|
בימוי |
הנרי קוסטר  |
|
הופק בידי |
סמואל גולדווין  |
|
תסריט |
רוברט שרווד, לאונרדו ברקוביץ, בילי וויילדר |
|
עריכה |
מוניקה קולינגווד  |
|
שחקנים ראשיים |
לורטה יאנג קרי גרנט דייוויד ניבן  |
|
מוזיקה |
הוגו פרידהופר  |
|
צילום |
גרג טולנד  |
|
מדינה |
ארצות הברית  |
|
חברת הפקה | סמואל גולדווין הפקות, RKO  |
|
חברה מפיצה |
RKO |
|
שיטת הפצה |
וידאו על פי דרישה  |
|
הקרנת בכורה |
9 בדצמבר 1949 |
|
משך הקרנה |
109 דק'  |
|
שפת הסרט |
אנגלית  |
|
סוגה |
קומדיה רומנטית, סרט חג המולד, סרט פנטזיה, סרט דרמה  |
|
תקופת התרחשות |
תקופת חג המולד  |
|
הכנסות |
3,000,000 דולר |
|
הכנסות באתר מוג'ו |  bishopswife |
|
פרסים |
פרס אוסקר למיקס הסאונד הטוב ביותר (Gordon E. Sawyer)  |
| **דף הסרט ב־IMDb** |
|   |

**אשת הבישוף** (באנגלית **The Bishop's Wife**) הוא סרט קולנוע אמריקאי משנת 1947 בבימויו של הנרי קוסטר, עם לורטה יאנג, דייוויד ניבן וקרי גרנט בתפקידים הראשיים.

התסריט מבוסס על הרומן "אשת הבישוף" מאת רוברט נתן משנת 1928.

ב-1996 הופק רימייק לסרט בשם "אשת המטיף" עם דנזל וושינגטון ווויטני יוסטון. הסרט לא הצליח בהקרנות ראשונות כי היה בעל תכנים דתיים למדי. המפיק גייס כותבים נוספים ששכתבו את התסריט וביניהם בילי ווילדר. כן שינו את שם הסרט בכמה מקומות ל"קרי גרנט ואשת הבישוף" דבר שהעלה את מספר המבקרים ב-25%.

הסרט שייך ל"סרטי חג המולד".

## תקציר העלילה

הנרי ברוהם (דייוויד ניבן) הוא בישוף של קתדרלה בניו יורק ועסוק בהשגת תרומות כדי להקים שם קתדרלה גדולה. בזה הוא משקיע את כל מרצו על חשבון יחסיו עם אשתו ג'וליה (לורטה יאנג) ובתו דבי (קרולין גריימס).

בערב חג המולד מתהלך ברחובות מר דאדלי (קרי גרנט) ועושה טובות לאנשים - עוזר לעיוור לחצות כביש, מונע דריסת עגלת תינוק ועוד. הוא נפגש עם ג'וליה שמספרת לו על בעלה ועם פרופסור וורטרידג' (מונטי וולי) שעורך מחקר היסטורי ודדלי עוזר לו.

הנרי נמצא במתח נפשי, התורמת העיקרית שלו, גב' המילטון (גלדיס קופר) מתנה את תרומתה בכך שבמקום מכובד בקתדרלה יהיה אתר הנצחה לבעלה. הנרי מסתייג מכך ופונה לאלוהים בבקשת עזרה. לפתע הוא רואה בחדרו את דאדלי שמציג את עצמו בתור מלאך ורוצה לעזור לו. הנרי בתחילה מסתייג ממנו ולא מאמין לו אך עם הזמן יוצא דדלי לבלות עם ג'וליה, סועד אתה במסעדה, מחליק אתה על הקרח ביחד עם נהג המונית שמסיע אותם (ג'יימס גליסון), קונה לה כובע שחפצה בו. ג'וליה מקבלת כל מה שבעלה לא נתן לה בגלל התעסקותו בקתדרלה.

דאדלי מתיידד גם עם הבת דבי ועוזר לה להתקבל על ידי ילדי השכונה. הוא עושה נסים - מקשט בתנועת ידיים את עץ האשוח וזוכה להערצת המשרתת מתילדה (אלזה לנצ'סטר) ומזכירתו של הבישוף, גב' קסווי (שרה הדן). רק הבישוף שונא אותו וחושד ביחסיו עם ג'וליה.

דאדלי "מכתיב" למכונת הכתיבה את הנאום של הנרי ויוצא לפגישה עם גב' המילטון. שם הוא מצא תווים של השיר "אפריל האבוד" שכתב לה אהוב שהעדיפה על פניו דווקא את מר המילטון המליונר. דאדלי פורט את המנגינה על נבל וגב' המילטון מתרככת ומסכימה להצעת דאדלי לתרום את הכסף לחלוקה לעניים ונצרכים במקום לבניית קתדרלה גדולה. הנרי מבקש מדאדלי הסבר מדוע בוטלו תוכניותיו לבניית הקתדרלה ודאדלי משיב לו כי הוא כאן כדי להתוות לו דרך ולא כדי להתעסק בבנייה.

לבסוף דאדלי מתאהב בג'וליה ורוצה להישאר על הארץ כבן תמותה אך היא מבקשת ממנו לעזוב והיחסים בינה להנרי חוזרים לקדמותם. הנרי מקריא בכנסייה את הנאום שכתב דאדלי במחשבה שהוא כתב אותו. דאדלי מאזין בחיוך מרחוק ומרוצה שמלאכתו הושלמה.

## צוות השחקנים

| שם השחקן/ית | שם הדמות | הערות |
| --- | --- | --- |
| לורטה יאנג | ג'וליה ברוהם |  |
| קרי גרנט | דאדלי | מלאך |
| דייוויד ניבן | הנרי ברוהם | בישוף |
| גלדיס קופר | אגנס המילטון | תורמת |
| אלזה לנצ'סטר | מתילדה | משרתת |
| מונטי וולי | פרופ' וות'ריג' | חוקר |
| שרה הדן | גב' קסאוויי | מזכירת הבישוף |
| קרולין גריימס | דבי ברוהם | בתו של הבישוף |
| ג'יימס גליסון | סילבסטר | נהג מונית |

## פרסים

* פרס אוסקר למיקס הסאונד הטוב ביותר
* מועמד לפרס אוסקר לבמאי הטוב ביותר (הנרי קוסטר)
* מועמד לפרס אוסקר לעריכה הטובה ביותר
* מועמד לפרס אוסקר לפסקול המקורי הטוב ביותר
* מועמד לפרס אוסקר לסרט הטוב ביותר (סמואל גולדווין)

## קישורים חיצוניים

 מדיה וקבצים בנושא **אשת הבישוף** בוויקישיתוף

* "אשת הבישוף", במסד הנתונים הקולנועיים IMDb (באנגלית)
* "אשת הבישוף", באתר נטפליקס
* "אשת הבישוף", באתר AllMovie (באנגלית)
* "אשת הבישוף", באתר Rotten Tomatoes (באנגלית)
* "אשת הבישוף", באתר Box Office Mojo (באנגלית)
* "אשת הבישוף", באתר Metacritic (באנגלית)
* "אשת הבישוף", באתר אידיבי
* "אשת הבישוף", במסד הנתונים הקולנועיים KinoPoisk (ברוסית)
* קדימון לאשת הבישוף, באתר יוטיוב